LIBER OOf AVUS. 803 



Atque haec habuimus, quae de Proferendis Imperil Finibus in 

 praesentia occurrunt. Verum quorsuin ista commentatio ; cum 

 Monarchia Romana futura sit inter mundanas (ut creditur) 

 ultima ? Nisi quod nobis, institute nostro fidis neque uspiam 

 de via declinantibus, (quandoquidem Amplificatio Imperil fuerit 

 inter Officia tria Politices tertium) illud omnino praetermittere 

 non licuerit. Restat jam Desideratum alterum, ex iis quae 

 posuimus duobus ; nimirum, de Justitia Universal!, sive de 

 Fontibus Juris. 



Qui de Legibus scripserunt, omnes vel tanquam Philosophi 

 vel tanquam Jurisconsulti argumentum illud tractaverunt. 

 Atque Philosophi proponunt multa dictu pulchra, sed ab usu 

 remota. Jurisconsulti autem, suae quisque patriae legum, vel 

 etiam Romanarum aut Pontificiarum, placitis obnoxii et ad- 

 dicti, judicio sincero non utuntur ; sed tanquam e vinculis ser- 

 mocinantur. Certe cognitio ista ad viros civiles proprie spectat; 

 qui optime norunt quid ferat societas humana, quid salus 

 populi, quid aequitas naturalis, quid gentium mores, quid re- 

 rumpublicarum formae diversae ; ideoque possint de Legibus, 

 ex principiis et praeceptis tarn aequitatis naturalis quam poli 

 tices, decernere. Quamobrem id nunc agatur, ut Fontes 

 Justitiae et Utilitatis Publicae petantur, et in singulis Juris 

 partibus Character quidam et Idea Justi exhibeatur, ad quam 

 particularium regnorum et rerumpublicarum leges probare, 

 atque inde emendationem moliri, quisque cui hoc cordi erit 

 et curae possit. Hujus igitur rei, more nostro, Exemplum in 

 uno titulo proponemus. 



Exemplum Tractatus de Justitia Universali, sive de Fontibus 

 Juris, in uno titulo, per Aphorismos. 



PROCEMIUM. 



APHORISMUS 1. 



IN Societate Civili, aut Lex aut Vis valet. Est autem et vis 

 quaedam legem simulans, et lex nonnulla magis vim sapiens 

 quam aequitatem juris. Triplex est igitur Injustitiae Fons; 

 Vis mera ; Illaqueatio malitiosa praetextu Legis ; et Acerbitas 

 ipsius Legis. 



APHORISMUS 2. 



Finnamentum Juris Privati tale est. Qui injuriam facit, re 

 utilitatem aut voluptatem capit, exemplo periculum. Caeteri 



3 F 2 



